1.

Articolele 1-3 se înlocuiesc cu următorul text: „Articolul 1 Obiective (1) Prin prezentul regulament se instituie o Agenție Europeană pentru Siguranță Maritimă („Agenția”). Agenția acționează în interesul Uniunii. (2) Agenția furnizează statelor membre și Comisiei asistența tehnică și științifică necesară, precum și cunoștințe de specialitate de înalt nivel pentru a le ajuta să aplice corect legislația Uniunii în domeniul siguranței maritime, al securității maritime și al prevenirii poluării cauzate de navele maritime, în vederea asigurării unui nivel înalt, uniform și eficient de siguranță și securitate maritimă, folosind capacitatea actuală a acestora de a sprijini, a preveni și a elimina poluarea marină, inclusiv pe cea cauzată de instalațiile offshore de petrol și gaze, precum și în vederea dezvoltării unui spațiu maritim european fără frontiere, să monitorizeze aplicarea acesteia și să evalueze eficacitatea măsurilor adoptate. [AM 29] (3) Agenția furnizează statelor membre și Comisiei asistență tehnică și științifică în domeniul poluării marine accidentale sau deliberate și sprijină, la cerere, cu mijloace suplimentare și în mod rentabil din punct de vedere al costurilor, mecanismele de intervenție în caz de poluare ale statelor membre, fără a aduce atingere responsabilității statelor de coastă de a institui mecanisme corespunzătoare de intervenție în situații de poluare și respectând cooperarea existentă între statele membre în acest domeniu. Agenția acționează în sprijinul mecanismului de protecție civilă al Uniunii instituit prin Decizia 2007/779/CE, Euratom a Consiliului din 8 noiembrie 2007 de instituire a unui mecanism comunitar de protecție civilă (10) (11). Articolul 2 Atribuțiile agenției (1) Pentru a asigura realizarea în mod corespunzător a obiectivelor Obiectivele stabilite la articolul 1, Agenția îndeplinește atribuțiile constituie responsabilitățile principale ale Agenției și trebuie să fie realizate în mod prioritar. Alocarea noilor atribuții ale Agenției enumerate la alineatul (2) al prezentului articol în domeniul siguranței maritime, al securității maritime, al prevenirii , asigură că nu există o dublare a eforturilor și fac obiectul îndeplinirii în mod adecvat a atribuțiilor legate de siguranța și de securitatea maritimă, de prevenirea poluării cauzate de nave maritime și al intervenției marine și de intervenția în situații de poluare marină , la cererea statelor membre și a Comisiei . [AM 30] (2) Agenția acordă Comisiei asistență: (a) în desfășurarea lucrărilor pregătitoare pentru actualizarea și elaborarea legislației pertinente a Uniunii, în special ținând cont de evoluția legislației internaționale în domeniul siguranței maritime, al securității maritime; (b) în punerea în aplicare a legislației Uniunii în domeniu în mod eficace, în special prin efectuarea de inspecții astfel cum este prevăzut la articolul 3 din prezentul regulament și prin acordarea de asistență tehnică Comisiei în îndeplinirea sarcinilor de inspecție care îi sunt atribuite în conformitate cu articolul 9 alineatul (4) din Regulamentul (CE) nr. 725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare (12) (13); Agenția poate propune Comisiei eventuale îmbunătățiri ale legislației Uniunii în domeniu; (ba) în acordarea de asistență tehnică pentru Comisie în ceea ce privește îndeplinirea atribuțiilor de monitorizare primite în conformitate cu articolul 13 alineatul (2) din Directiva 2005/65/CE a Parlamentului European și a Consiliului de la 26 octombrie 2005 privind consolidarea securității portuare (14); [AM 31] (c) în acordarea de asistență tehnică necesară actualizarea și elaborarea dispozițiilor necesare pentru a participa la activitățile organismelor tehnice, precum OMI, ILO, Memorandumul de înțelegere de la Paris privind controlul efectuat de statul portului și alte organizații internaționale sau regionale în domeniu; [AM 32] (d) în elaborarea și implementarea politicilor Uniunii în domenii care au legătură cu atribuțiile Agenției, precum în special cu cele din domeniul siguranței maritime și cu „autostrăzile mării”, „spațiul maritim european fără frontiere”, proiectul „Centura albastră” („Blue Belt”), „e-maritime”, căile navigabile interioare, directiva-cadru privind strategia pentru mediul marin și schimbările climatice, precum și în evaluarea gradului de siguranță al instalațiilor offshore mobile de petrol și gaze și în combaterea poluării ; [AM 33] (da) în schimbul de informații cu privire la orice altă politică ce poate fi adecvată, având în vedere domeniile sale de competență și cunoștințele sale de specialitate; [AM 34] (e) în implementarea programelor Uniunii în domenii care au legătură cu atribuțiile Agenției, precum „Monitorizarea globală pentru mediu și securitate” (Global Monitoring for Environment and Security – GMES) și a programelor de cooperare cu țările vecine ale Uniunii; (ea) în elaborarea și implementarea unei politici de creștere a calității formării navigatorilor europeni și în promovarea carierelor în domeniul maritim, ținând seama de cererea de forță de muncă foarte calificată din sectorul maritim din UE; [AM 35] (f) în analiza proiectelor de cercetare, în curs de derulare sau finalizate, relevante pentru domeniile de activitate ale Agenției; această atribuție include identificarea măsurilor de reglementare posibile care rezultă din proiectele de cercetare specifice și identificarea temelor centrale și a priorităților pentru cercetare ulterioară la nivelul UE; [AM 36] (fa) în elaborarea cerințelor sau a orientărilor privind autorizarea explorării și a producției de petrol și gaze în mediul marin și, în special, aspectele legate de mediu și de protecția civilă ale acestora; [AM 37] (g) în îndeplinirea oricărei sarcini care îi este atribuită prin legislația existentă sau viitoare a Uniunii în domeniile respective. (3) Agenția colaborează cu statele membre pentru: (a) organizarea, dacă este cazul, a unor activități de formare în domeniile care intră în sfera de responsabilitate a statului de port, a statului de pavilion și a statului de coastă; (b) elaborarea de soluții tehnice, inclusiv furnizarea de servicii conexe, și acordarea de asistență tehnică pentru punerea în aplicare a legislației Uniunii; (ba) susținerea monitorizării organizațiilor recunoscute care îndeplinesc atribuții de certificare în numele statelor membre în conformitate cu articolul 9 din Directiva 2009/15/CE a Parlamentului European și a consiliului din 23 aprilie 2009 privind normele și standardele comune pentru organizațiile cu rol de inspecție și control al navelor, precum și pentru activitățile în domeniu ale administrațiilor maritime (15), fără a aduce atingere drepturilor și obligațiilor statului de pavilion; [AM 38] (bb) asistarea Comisiei în ceea ce privește îndeplinirea atribuțiilor descrise la articolele 3, 5, 6, 7 și 8 din Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor (16), precum și consilierea cu privire la punerea în aplicare și implementarea articolului 10 din regulamentul respectiv; [AM 39] (c) sprijinirea, cu mijloace suplimentare și în mod rentabil din punct de vedere al costurilor, prin mecanismul de protecție civilă al Uniunii instituit prin Decizia 2007/779/CE, Euratom, a acțiunilor de intervenție în situații de poluare ale statelor membre în cazul poluării marine accidentale sau deliberate, atunci când a fost înaintată o solicitare în acest sens;în această privință, Agenția asistă statul membru afectat, sub autoritatea căruia se desfășoară operațiunile de curățire. , punându-i la dispoziție resursele tehnice adecvate; [AM 40] (ca) colectarea și analizarea datelor cu privire la calificările și la încadrarea în muncă a navigatorilor, cu scopul de a împărtăși cele mai bune practici în materie de formare a navigatorilor la nivel european; [AM 41] (cb) coordonarea programelor instituțiilor de formare pentru a asigura coerența acestora; [AM 42] (cc) facilitarea dezvoltării unor schimburi de tip Erasmus între instituțiile de formare în domeniul maritim; [AM 43] (cd) punerea la dispoziție a cunoștințelor tehnice de specialitate în domeniul construcțiilor navale sau orice altă activitate relevantă legată de traficul maritim, pentru a extinde gradul de utilizare a unor tehnologii nepoluante și pentru a asigura un nivel ridicat de siguranță; [AM 44] (4) Agenția acordă statelor membre și Comisiei asistență în următoarele domenii: (a) în domeniul monitorizării traficului, Agenția promovează în special cooperarea între statele riverane în zonele de transport maritim vizate, în domeniile care intră sub incidența Directivei 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime (17) (18), dezvoltă și operează orice sistem de informații necesar pentru atingerea obiectivelor directivei menționate. De asemenea, Agenția contribuie la dezvoltarea Mediului comun în vederea schimbului de informații pentru domeniul maritim al UE; (aa) în susținerea acțiunilor pe care acestea le desfășoară pentru a combate traficul ilegal și actele de piraterie, furnizând date și informații care ar putea să faciliteze operațiunile respective și, mai ales, utilizând sistemele sale de identificare automată și imaginile obținute prin satelit; [AM 45] (ab) în elaborarea și implementarea unei politici macroregionale a Uniunii cu privire la domeniile de activitate ale Agenției; [AM 46] (b) cu privire la investigarea accidentelor maritime în conformitate cu Directiva 2009/18/CE a Parlamentului European și a Consiliului din 23 aprilie 2009 de instituire a principiilor fundamentale care reglementează investigarea accidentelor din sectorul de transport maritim (19) (20); Agenția , la solicitarea statelor membre competente, acordă sprijin statelor membre în derularea investigațiilor privind accidentele maritime grave și efectuează analiza rapoartelor de investigație a accidentelor în vederea identificării valorii adăugate la nivelul Uniunii din punctul de vedere al învățămintelor care pot fi desprinse . În acest sens, Agenția este invitată să sprijine statele membre în timpul investigațiilor privind accidentele în care sunt implicate instalații maritime (din regiunile de coastă și offshore), inclusiv accidentele care afectează instalațiile de petrol și gaze, iar statele membre sunt invitate să colaboreze pe deplin și în timp util cu Agenția ; [AM 47] (ba) cu privire la deversările de petrol provenite de la instalațiile offshore, Agenția sprijină statele membre și Comisia, utilizând serviciul său CleanSeaNet pentru a monitoriza amplitudinea și impactul asupra mediului ale deversărilor respective; [AM 48] (bb) în ceea ce privește instalațiile offshore de petrol și gaze, în legătură cu evaluarea măsurilor puse în aplicare de statele membre cu privire la planurile de intervenție în caz de urgență și la capacitatea de a reacționa în caz de urgență și cu coordonarea intervențiilor în situații de poluare în cazul unui accident; [AM 49] (bc) în ceea ce privește instalațiile offshore, asigurând o supraveghere independentă efectuată de o autoritate terță cu privire la aspectele maritime legate de siguranță, prevenire, protecția mediului și planurile pentru situații de urgență; [AM 50] (c) prin furnizarea de statistici, informații și date obiective, fiabile și comparabile, Agenția dă Comisiei și statelor membre posibilitatea de a întreprinde cele necesare pentru îmbunătățirea măsurilor pe care le iau și de a evalua eficacitatea și rentabilitatea măsurilor existente. Aceste atribuții includ colectarea, înregistrarea și evaluarea datelor tehnice, exploatarea sistematică a bazelor de date existente, inclusiv îmbogățirea lor reciprocă, și, dacă este cazul, dezvoltarea unor baze de date suplimentare. Pe baza datelor colectate, Agenția acordă Comisiei asistență în publicarea de informații referitoare la nave în conformitate cu Directiva 2009/16/CE a Parlamentului European și a Consiliului din 23 aprilie 2009 privind controlul statului portului (21) (22). De asemenea, Agenția acordă Comisiei și statelor membre asistență în activitățile acestora de îmbunătățire a identificării și urmăririi navelor care fac deversări ilegale în contextul Directivei 2005/35/CE a Parlamentului European și a Consiliului din 7 septembrie 2005 privind poluarea cauzată de nave și introducerea unor sancțiuni, inclusiv sancțiuni penale, în caz de încălcare (23) (24). [AM 51] (4a) Agenția elaborează o sinteză anuală a „incidentelor maritime”, care include „incidente periculoase” și „accidente la limită”, pe baza informațiilor colectate de la organismele competente din statele membre. Această sinteză este prezentată anual Parlamentului European și Consiliului. [AM 91] (5) La solicitarea Comisiei, Agenția acordă asistență tehnică cu privire la implementarea legislației în domeniu a Uniunii Europene în statele candidate la aderare, în toate statele partenere vecine cu Uniunea , precum și , atunci când este cazul, în statele care sunt parte la Memorandumul de înțelegere de la Paris privind controlul efectuat de statul portului. [AM 53] La solicitarea Comisiei, Agenția acordă, de asemenea, asistență în situații de poluare marină accidentală sau deliberată care afectează statele respective, prin intermediul mecanismului de protecție civilă al Uniunii instituit prin Decizia 2007/779/CE, Euratom, prin analogie cu condițiile aplicabile statelor membre, prevăzute la alineatul (3) litera (c) de la prezentul articol. Aceste atribuții sunt coordonate cu programele regionale de cooperare existente și includ, după caz, organizarea unor activități de formare corespunzătoare. Articolul 3 Inspecții (1) În vederea îndeplinirii atribuțiilor care îi sunt încredințate și pentru a acorda Comisiei asistență în îndeplinirea sarcinilor ce îi revin în temeiul tratatelor și în special evaluarea punerii în aplicare a legislației Uniunii în mod eficace, Agenția asistă Comisia la revizuirea evaluărilor de impact asupra mediului și efectuează inspecții în statele membre , la cererea Comisiei . [AM 54] Autoritățile naționale ale statelor membre facilitează activitatea personalului agenției. De asemenea, Agenția efectuează inspecții în numele Comisiei în țări terțe conform legislației UE, în special cu privire la organizațiile recunoscute de Uniune în conformitate cu Regulamentul (CE) nr. 391/2009 și la formarea și atestarea navigatorilor în conformitate cu Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (25) (26). (2) Metodele operaționale de lucru ale Agenției pentru derularea inspecțiilor specificate la alineatul (1) se supun cerințelor care se adoptă în conformitate cu procedura specificată la articolul 23 alineatul (2) articolul 23 . [AM 55] (3) Atunci când este oportun și întotdeauna când se încheie un ciclu de inspecții, Agenția analizează rapoartele de inspecție ale ciclului respectiv în vederea identificării constatărilor orizontale și a concluziilor generale privind eficacitatea și rentabilitatea măsurilor adoptate. Agenția prezintă Comisiei analiza respectivă pentru a fi discutată ulterior cu statele membre și o pune la dispoziția publicului într-un format ușor accesibil, inclusiv în format electronic . [AM 56]